wickkiey/tamil-wikipedia-chunked huggingface dataset:
# விச்துலா ஆறு

**விச்துலா** (*Vistula*, ; ஒலிப்பு:விஸ்வா; ) போலந்தின் மிகப் பெரியதும் மிக நீளமானதுமான ஆறு. இதன் நீளம் 1,022 கி.மீ. (635 மைல்கள்). விச்துலா ஆற்றின் வடிநிலப் பரப்பு 193,960 கி.மீ.<sup>2</sup> (74,890 ச மைல்), இதில் 168,868 கி.மீ.<sup>2</sup> (65,200 சதுரமைல்) போலந்தில் உள்ளது. இது போலந்தின் நிலப்பரப்பில் 54% ஆகும். மற்ற வடிநிலப்பரப்பு பெலருஸ், உக்ரைன், சிலோவாக்கியா நாடுகளில் பரந்துள்ளது.  
விச்துலா ஆறு தெற்கு போலந்தில் பரனியா கோரா என்றவிடத்தில் உற்பத்தியாகிறது. கடல்மட்டத்திலிருந்து 1,220 மீட்டர்கள் (4,000 அடி) உயரத்தில் சிலேசிய பெஸ்ட்கிட்சில் (மேற்கத்திய கார்பத்தேயக் குன்றுகள்) இவ்விடம் அமைந்துள்ளது. துவக்கத்தில் வெள்ளைச் சிறு விச்துலா (*Biała Wisełka*) எனவும் கருஞ்சிறு விச்துலா (*Czarna Wisełka*) என இரு கிளைகளாக உள்ளது. போலந்தின் பரந்த சமவெளியில் தொடர்ந்து ஓடி பல பெரிய போலிய நகரங்களினினூடே செல்கிறது. சில முக்கிய நகரங்களாவன: கிராக்கோவ், சன்டோமீர்சு, வார்சாவா, பிளாக், விசுவாவெக், தோருன், பைட்கோசுசு, கதான்ஸ்க். இந்த ஆறு விச்துலா காயலில் (*Zalew Wiślany*) கலக்கிறது; அல்லது நேராக பால்டிக் கடலின் கதான்ஸ்க் விரிகுடாவில் கலக்கிறது. இதன் கழிமுகத்தில் பலகிளையாறுகளாகப் பிரிந்துள்ளது.
# தராவீஹ்

தாயிபிபெரியமசூதியில் தராவீஹ் தொழுகை]]
**தராவீஹ்** (*Tarawih*, ) என்பதுசுன்னா இசுலாமியர் ரமலான் எனும்இசுலாமிய மாதத்தில் இரவு நேரத்தில் மேற்கொள்ளும் சிறப்புத்தொழுகைஆகும்.
# தராவீஹ்

## மாறுபட்டபெயர்கள்

- அக்னீஸ்: சியுமயங்தராவிஹ்
- அல்பேனியன்: நமாஸ் / தராவிஹ்
- ஸலாத்தராவிஹ்
- தராவிஹ்நமாஸி
- ; ,தராபி நமாஸ்*Terabi Namaz*
- இந்தோனேசிய மொழி, மலாய் மொழி, சாவகம்: *Salat tarawih*, *Solat tarawih*
- பாரசீக மொழி, Dari:
- செருபோகுரோவாசிய மொழி, போசாங்கி மொழி: Teravih-namaz; Teravija
-
-
-
-
# தராவீஹ்

## பருந்துப்பார்வை

ஹனஃபி (Hanafi) மற்றும் ஷாஃபி (Shafi') இஸ்லாம்மார்க்கஅடிப்படையில் தராவீஹ் பிரார்த்தனையானதுஇரட்டைரகஅத்துகளாக (raka'āt) 08/12/20 என்று மேற்கொள்ளப்படும். ஒவ்வொறு இரட்டை ரக அத்துக்கும்பின்னர்ஒரு இடைவெளி எடுத்தும்பின்னர்ஒவ்வொறு4(2+2)ரக அத்துக்கும் பின்னர் ஒருவேண்டுதலுடனும்இத்தொழுகைமேற்கொள்ளப்படும்.ஒவ்வொருஆண்டிலும்இஸ்லாமிய காலண்டரின்படி ரமலான் மாதத்தில் மட்டும்,இஷாதொழுகைக்குப்பின்இந்த தராவீஹ் தொழுகைமேற்கொள்ளப்படும். ரமலான் மாதத்திற்கு பிறைச்சந்திரன்தோன்றியஇரவு முதல் தராவீஹ் தொழுகை தொடங்கும்.இதுரமலான்மாதம்முழுமையும் நீடிக்கும். சுன்னி முஸ்லிம்களின் நம்பிக்கைப்படி இக்காலத்தில் தராவீஹ் தொழுகை மூலமாக குர்ஆன் முழுவதையும் "முழுமையான பாராயணம்" செய்து முடிப்பது ஒரு மத அனுட்டானம் ஆகும்.ரமலான்மாதத்தில்ஓர்இரவில்திருக்குர் ஆனின்ஓர்அத்தியாயத்தைமுடிப்பதுவிரும்பத்தக்கதாகக்கருதப்படுகிறது.ஆனால், கட்டாயமில்லை
# வங்காள சுல்தானகம்

**வங்காள சுல்தானகம்** (**Bengal Sultanate**); ( *Bangālah*, ) and **Shahi Bangalah** ( சாகி பங்களா, ))தில்லி சுல்தான்கள் 14ம் நூற்றாண்டில் பல்வேறு இராச்சியங்களாக சிதறியிருந்த வங்காள பிரதேசங்களை தில்லி சுல்தான்கள் கைப்பற்றி ஒன்றிணைத்தனர்.
தில்லி சுல்தானகத்தின் ஆளுநர்களாக வங்காள சுல்தான்கள் 1352 முதல் 1576 முடிய ஆண்டனர். பின்னர் முகலாயப் பேரரசு காலத்தில் வங்காள நவாபுகள் வங்காளத்தை ஆண்டனர். வங்காள சுல்தான்கள், பாரசீக நாட்டின் சியா இசுலாம் பிரிவைச் சேர்ந்தவர்கள். பாரசீக மொழி மற்றும் பண்பாட்டை பின்பற்றுபவர்கள்.  
தெற்காசியாவின் கிழக்கு பகுதியையும், தென்கிழக்காசியாவையும் இணைக்கும் வங்காள சுல்தானகத்தை ஐந்து இசுலாமிய வம்ச சுல்தான்கள் ஆண்டனர்.  
சிட்டகாங் பகுதியில் போர்த்துகேயர்களுக்கு வணிகம் மற்றும் தொழிற்சாலைகள் நிறுவ வங்காள சுல்தான்கள் அனுமதி அளித்தனர்.  
1537ல் ஆப்கானிய படைத்தலைவர் சேர் சா சூரி வங்காள நவாபுகளை வென்று வங்காளத்தை கைப்பற்றினார். சேர் சா சூரியின் இறப்பிற்குப் பின்னர் 1576-இல் முகலாயப் பேரரசர் அக்பர் காலத்தில் ராஜ்மகால் போரின் முடிவில் வங்காள சுல்தானகம் முடிவிற்கு வந்தது.
# வங்காள சுல்தானகம்

## வரலாறு

1338ல் வங்காளத்தின் மீதான தனது கட்டுப்பாட்டை தில்லி சுல்தான்கள் இழந்ததைப் பயன்படுத்திக் கொண்ட வங்காள ஆளுநர் சுல்தான் பக்ருத்தீன் முபாரக் ஷா சோனார்கோனிலும், சுல்தான் அலாவூதீன் அலி ஷா லக்நௌட்டியிலும், சுல்தான் சம்சுதீன் இலியாஸ் ஷா சட்கோனிலும் தனித்தனி சுல்தானகங்களை நிறுவி, வங்காளத்தின் பிரதேசங்களை தன்னாட்சியுடன் ஆண்டனர்.  
துருக்கிய இனத்தவரான இலியாஸ் ஷா வம்சத்தினர் வங்காளப் பகுதிகளை 1490 வரை ஆண்டனர்.  
1494ல் இலியாஸ் ஷா சுல்தான்களின் பிரதம அமைச்சராக இருந்த அலாவுதீன் உசைன் ஷா, வங்காளத்தைக் கைப்பற்றி 1519 வரை ஆண்டார். அலாவுதீன் உசைன் ஷாவின் வழிவந்தவர்கள் வங்காளத்தை 1538 வரை ஆட்சி செய்தனர்.
அலாவுதீன் உசைன் ஷா வம்சத்தின் வங்காள சுல்தானகத்தில் வங்காளத்தின் கிழக்கில் அரக்கான், அசாம், திரிபுரா மற்றும் தெற்கில் ஒடிசா பகுதிகள் இருந்தன.  
இச்சுல்தானியர்களின் ஆட்சியின் போது, சிட்டகாங் பகுதியில் போர்த்துகேய கிழக்கிந்தியக் கம்பனியினருக்கு குடியிருப்புகள் அமைத்துக் கொண்டு, வணிகம் மற்றும் தொழில் செய்ய அனுமதி வழங்கப்பட்டது. ஆப்கானியப் படைத்தலைவர் சேர் சா சூரி, வங்காளத்தைக் கைப்பற்றினார். பின்னர் 1540ல் முகலாயப் பேரரசர் உமாயுனை வென்று தில்லிப் பேரரசர் ஆனார். செர் ஷா சூரி வங்காளத்தையும், பெசாவரையும் இணைக்கும் 2,500 கி.மீ. நீளமுள்ள பெரும் தலைநெடுஞ்சாலையை அமைத்தார். பாபர் காலத்தில் வங்காள சுல்தான்களை வென்று, வங்காளத்தை மீண்டும் முகலாயப் பேரரசில் இணைத்தார். முகலாயப் பேரரசர் அக்பர் காலத்தில், 1576ல் ராஜ்மகால் போரின் முடிவில் வங்காள சுல்தானகம் முடிவிற்கு வந்து, வங்காளம் முகலாயப் பேரரசில் இணைக்கப்பட்டது.
# வங்காள சுல்தானகம்

## வங்காள சுல்தான்களின் பட்டியல்

### இலியாஸ் சாகி வம்சம் (1342-1414)

| பெயர் | ஆட்சிக் காலம் | குறிப்புகள் |  |
| --- | --- | --- | --- |
| சம்ஸ்சுதின் இலியாஸ் ஷா | 1342–1358 | வங்காளத்தின் முதல் சுல்தான் |  |
| சிக்கந்தர் ஷா | 1358–1390 | தனது வாரிசான மகனால் கொல்லப்பட்டார். |  |
| கியாசுத்தீன் அசம் ஷா | 1390–1411 |  |  |
| செய்புதீன் ஹம்சா ஷா | 1411–1413 |  |  |
| முகமதுஒ ஷா பின் ஹம்சா ஷா | 1413 | தந்தையின் அடிமையால் கொல்லப்பட்டார். |  |
| சியாபுத்தீன் பயாசித் ஷா | 1413–1414 |  |  |
| முதலாம் அலாவுதீன் பிரூஸ் ஷா | 1414 | ராஜா கணேசனால் கொல்லப்பட்டார். Son of | } |
# வங்காள சுல்தானகம்

## வங்காள சுல்தான்களின் பட்டியல்

### இராஜா கணேசன் வம்சம் (1414-1435)

| பெயர் | ஆட்சிக் காலம் | குறிப்புகள் |
| --- | --- | --- |
| இராஜா கணேசன் | 1414–1415 |  |
| ஜலாலுத்தீன் முகமது ஷா | 1415–1416 | இராஜா கணேசனின் மகன், பின்னர் இசுலாமை தழுவினார் |
| இராஜா கணேசன் | 1416–1418 | இரண்டாம் முறை |
| ஜலாலுத்தீன் முகமது ஷா | 1418–1433 | இரண்டாம் முறை |
| சம்சுத்தீன் அகமது ஷா | 1433–1435 | } |
# வங்காள சுல்தானகம்

## வங்காள சுல்தான்களின் பட்டியல்

### மீண்டும் இலியாஸ் சாகி வம்சம் (1435-1487)

| பெயர் | ஆட்சிக் காலம் | குறிப்புகள் |
| --- | --- | --- |
| நசுருத்தீன் முகமது ஷா (வங்காள சுல்தான்) | 1435–1459 |  |
| ருக்குனுத்தீன் பார்பக் ஷா | 1459–1474 |  |
| 1474–1481 |  |  |
| இரண்டாம் சிக்கந்தர் ஷா | 1481 |  |
| ஜலாலுத்தீன் பதே ஷா | 1481–1487 | } |
# வங்காள சுல்தானகம்

## வங்காள சுல்தான்களின் பட்டியல்

### ஹப்சி வம்ச ஆட்சியாளர்கள் (1487-1494)

| பெயர் | ஆட்சிக் காலம் | குறிப்புகள் |
| --- | --- | --- |
| ஷாசதா பார்பக் | 1487 |  |
| சைபுதீன் பிருஸ் ஷா | 1487–1489 |  |
| இரண்டாம் முகமது ஷா | 1489–1490 |  |
| சம்சுத்தீன் முசாப்பர் ஷா | 1490–1494 | } |
# வங்காள சுல்தானகம்

## வங்காள சுல்தான்களின் பட்டியல்

### உசைன் சாகி வம்சம் (1494-1538)

| பெயர் | ஆட்சிக் காலம் | குறிப்பு |
| --- | --- | --- |
| அலாவுத்தீன் உசைன் ஷா | 1494–1518 |  |
| நஸ்ருத்தீன் நசரத் ஷா | 1518–1533 |  |
| இரண்டாம் அலாவுதீன் பிருஸ் ஷா | 1533 |  |
| கியாசுதீன் முகமது ஷ | 1533–1538 | } |
# வங்காள சுல்தானகம்

## வங்காள சுல்தான்களின் பட்டியல்

### பேரரசர் சேர் சா சூரியின் ஆளுநர்கள் (1539-1554)

| பெயர் | ஆட்சிக் காலம் | குறிப்புகள் |  |
| --- | --- | --- | --- |
| கிதர் கான் | 1539–1541 | 1541ல் பதவி நீக்கப்பட்டார். |  |
| காஜி பசிலாத் | 1541–1545 |  |  |
| முகமது கான் சூர் | 1545–1554 | சேர் சா சூரியின் மகன் இஸ்லாம் ஷாவின் மறைவிற்குப் பின் தன்னை தன்னாட்சி கொண்ட வங்காள சுல்தானக அறிவித்துக் கொண்டார். | } |
# வங்காள சுல்தானகம்

## வங்காள சுல்தான்களின் பட்டியல்

### முகமது ஷா வம்சம் (1554-1564)

| பெயர் | ஆட்சிக் காலம் | குறிப்புகள் |
| --- | --- | --- |
| முகமது கான் சூர் | 1554–1555 | சேர் சா சூரியின் மகன் காலத்தில் தன்னைத் தானே வங்காள சுல்தானக அறிவித்துக் கொண்டவர். |
| முதலாம் கியாசுதீன் பகதூர் ஷா | 1555–1561 |  |
| கியாசுதீன் ஜலால் ஷா | 1561–1563 |  |
| இரண்டாம் கியாசுதீன் பகதூர் ஷா | 1563-1564 | } |
# வங்காள சுல்தானகம்

## வங்காள சுல்தான்களின் பட்டியல்

### கர்ரணி வம்சம் (1564-1576)

| பெயர் | ஆட்சிக் காலம் | குறிப்புகள் |
| --- | --- | --- |
| தாஜ் கான் கர்ரணி | 1564–1566 |  |
| சுலைமான் கான் கர்ரணி | 1566–1572 |  |
| பயாசித் கான் கர்ரணி | 1572 |  |
| தாவூத் கான் கர்ரணி | 1572–1576 | } |
# வங்காள சுல்தானகம்

## இதனையும் காண்க

- ராஜ்மகால் போர்
- வங்காள நவாபுகள்
- அயோத்தி நவாப்
- வங்காளம்
- வங்காள மாகாணம்
- கௌடப் பேரரசு
- பாலப் பேரரசு
- தேவா பேரரசு
- சென் பேரரசு
# பிரேம் சவுத்ரி

**பிரேம் சவுத்ரி** (*Prem Chowdhry*) ஓர் இந்தியச் சமூக அறிவியலாளரும் வரலாற்றாளரும் ஆவார். இவர் புதுதில்லியில் உள்ள இந்திய வரலாற்று ஆராய்ச்சி மன்றத்தின் முதுநிலைக் கல்வியியல் ஆய்வுறுப்பினர் ஆவார். இவர் ஒரு பெண்ணியவாதி ஆவார். குடும்ப ஏற்பாட்டு திருமணங்களை மறுக்கும் இணைகள் மீதான வன்முறையைத் தாக்குபவர்.  
இவர் பாலின ஆய்வறிஞர்; அரசியல் பொருளியலில் வல்லுனர்; இந்திய நாட்டின் ஆரியானா மாநிலச் சமூக வரலாற்று அறிஞர். ] இவர் அர்த்துவாரி லாலின் மகள் ஆவார். இவர் பெயர்பெற்ர கல்வியாளரும் ஆரியானா மாநில இந்தியத் தேசியப் பேராயக் கட்சி சட்டமன்ற உறுப்பினரும் ஆவார்.
# பிரேம் சவுத்ரி

## தொழில்முறை சாதனைகள்

இவர் மகளிர் ஆய்வு மையத்தின் வாழ்நாள் உறுப்பினர். இவர் இந்திய சமூக அறிவியல் ஆராய்ச்சி மன்றம் நடத்தும் புதுதில்லியில் உள்ள தற்காலவியல் ஆய்வு மையத்தில் பணிபுரிந்துள்ளார்; அப்போது இவர் ஜவகர்லால் நேரு அருங்காட்சியகம், நூலகப் பிரிவில் இருந்தார்.  
இவர் ஜவகர்லால் நேரு ப்ல்கலைக்கழகத்தின் முன்னாள் மானவர் ஆவார்; இவர் இந்தியப் பல்கலைக்கழக நல்கைக் குழுவின் தொழில்முறை ஆய்வுறுப்பினர் ஆவார்.
# பிரேம் சவுத்ரி

## கலை வாழ்க்கை

இவர் தானே பயின்று வளர்ந்த ஓவியராவார். இவரது ஓவியங்கள் இந்தியத் தேசிய கலையரங்கிலும் இலலித் கலைக் கல்விகழகத்திலும் உள்ளன. பின்னது இந்தியத் தேசிய நுண்கலைக் கல்விக்கழகம் ஆகும். இவர் 1970 இல் இருந்தே தன் ஓவியங்களைக் காட்சிப்ப்டுத்தி வருகிறார். இவை இந்தியாவில் பெண்களின் நிலையைப் படம்பிடிக்கின்றன.
# பிரேம் சவுத்ரி

## பணிகள்

=
# நோவசிபீர்சுக்

**நோவசிபீர்ஸ்க்** (*Novosibirsk* ) உருசியாவில் மிகுந்த மக்கள்தொகை உடைய நகரங்களில் மூன்றாவது ஆகும்; மாஸ்கோவும் சென்.&nbsp;பீட்டர்ஸ்பேர்க்கும் முந்தியவையாம். ஆசிய உருசியாவில் மிகுந்த மக்கள்தொகை கொண்ட நகரமாக விளங்குகின்றது. 2010 கணக்கெடுப்பின்படி இதன் மக்கள்தொகை1,473,754. தவிரவும் இந்நகரம் நோவசிபீர்சுக் மாகாணம் மற்றும் சைபீரிய கூட்டரசு மாவட்டம் ஆகியவற்றின் நிர்வாகத் தலைநகராக விளங்குகின்றது.  
நோவசிபீர்சுக் நகரம் சைபீரியாவின் தென்மேற்குப் பகுதியில் ஓபு ஆற்றுப் பள்ளத்தாக்கை அடுத்து ஓபு ஆற்றங்கரையில் அமைந்துள்ளது. நோவசிபீர்சுக் புனல்மின் நிலையத்திற்காக அணை கட்டப்பட்டு நகரத்தின் அருகே பெரும் நீர்த்தேக்கமாக உள்ளது. இந்த நகரம் பத்து மாவட்டங்களாகப் பிரிக்கப்பட்டுள்ளது. நகரத்தின் பரப்பளவு 502.1 சதுர கி.மீ. (193.9 ச மை) மாஸ்கோவிலிருந்து கிழக்கில் 2,800 கி.மீ (1,700 மை) தொலைவிலும் எக்கத்தரீன்பூர்க்கிலிருந்து கிழக்கே 1,400 கி.மீ. (870 மை) தொலைவிலும் அமைந்துள்ளது.  
நோவசிபீர்சுக் என்ற பெயரை *புதிய சைபீரியா* என மொழியாக்கம் செய்யலாம். 1893 முதல் 1925 வரை இந்த நகரம் **நோவோனிகோலயெவ்ஸ்க்** என அழைக்கப்பட்டது.  
இந்த நகரின் தெற்கே உள்ள உகோக் சமவெளி யுனெஸ்கோவின் உலகப் பாரம்பரியக் களமான *ஆல்டாய் தங்க மலைகளின்* அங்கமாகும். இங்குள்ள வானிலை ஐரோப்பிய பெருநில வானிலையாகும். மிகவும் கடுமையான குளிரும் பனிப்பொழிவுமான குளிர்காலமும் வெப்பமான உலர் வேனிற்காலமும் கொண்டது. வேனிற்கால வெப்பநிலை 20 முதல் 25&nbsp;°C (75&nbsp;°F) வரையும் குளிர்கால வெப்பநிலை -18 முதல் -20&nbsp;°C (0&nbsp;°F) வரையும் நிலவுகிறது; குளிர்காலத்தில் வெப்பநிலை -40&nbsp;°C (-40&nbsp;°F) வரையும் வேனிற்காலத்தில் வெப்பநிலை 35-40&nbsp;°C (100&nbsp;°F) வரையும் செல்லலாம். மீயுயர் வெப்பநிலைக்கும் மீகுறை வெப்பநிலைக்கும் இடையேயான வேறுபாடு 88&nbsp;°C (158&nbsp;°F). பெரும்பாலும் சூரிய ஒளி காணப்படுகின்றது; சராசரியாக ஆண்டுக்கு 2880 மணிகள் சூரிய ஒளி கிடைக்கின்றது.  
இயந்திரங்கள் தயாரிப்பு, உலோகவியல் ஆகியவை முதன்மை தொழில்களாக உள்ளன. நோவசிபீர்சுக் மாநிலப் பல்கலைக்கழகம் இங்குள்ளது. மற்றும் பல கல்வி நிறுவனங்களும் அறிவியல் ஆய்வகங்களும் அமைந்துள்ளன. நோவசிபீர்சுக்கின் ஓபரா, பாலே புகழ்பெற்றது; பல குழுக்களும் அரங்கங்களும் இங்குள்ளன.
# எஸ். செல்லமுத்து

**சங்கரப்பிள்ளை செல்லமுத்து** (*Sangarapillai Sellamuttu*, 25 பெப்ரவரி 1916 - 1993) இலங்கைத் தமிழ் அரசியல்வாதியும், வழக்கறிஞரும், தொழிலதிபரும் ஆவார். இவர் கொழும்பு மாநகர சபை முதல்வராக 1951 இல் தெரிவு செய்யப்பட்டார்.
# எஸ். செல்லமுத்து

## வாழ்க்கைக் குறிப்பு

சங்கரப்பிள்ளை யாழ்ப்பாணம், மானிப்பாயைச் சேர்ந்த அதிகார் ஏ. செல்லமுத்து என்பவருக்கு நான்காவது மகனாகப் பிறந்தார். கொழும்பு ரோயல் கல்லூரியிலும், பின்னர் கேம்பிரிட்ச் திரித்துவக் கல்லூரியிலும் கல்வி கற்றார்.  
கல்வியை முடித்துக் கொண்ட இவர் வழக்கறிஞராகப் பணியாற்றினார். சர் சிற்றம்பலம் கார்டினரின் அழைப்பை ஏற்று அவரது சிலோன் தியேட்டர்சு நிறுவனத்தில் 1944 இல் இணைந்து அதன் நிதி, மற்றும் சட்ட அலுவல்களுக்குப் பொறுப்பாகப் பணியாற்றினார்.
# எஸ். செல்லமுத்து

## அரசியலில்

உள்ளூர் அரசியலில் ஆர்வம் கொண்ட செல்லமுத்து 1951 ஆம் ஆண்டில் கொழும்பு கறுவாத்தோட்டம் வட்டாரத்தில் இருந்து ஐக்கிய தேசியக் கட்சியின் சார்பில் கொழும்பு நகர சபைக்குப் போட்டியின்றித் தெரிவு செய்யப்பட்டார். இவருக்கு 17 வாக்குகள் கிடைத்தன. இவரை எதிர்த்துப் போட்டியிட்ட ரி. ருத்ரா 11 வாக்குகளைப் பெற்றார். மோதரை சித்தி விநாயகர் கோவில் புனரமைப்பில் இவர் முக்கிய பங்கள்ளிப்பாளர் ஆவார். இவர் அரச அடைமான வங்கிப் பணிப்பாளர் சபை, மில்லர்சு, கார்கில்சு நிறுவனங்களின் பணிப்பாளர் சபைகள ஆகியவற்றில் உறுப்பினராக இருந்துள்ளார்.
# எஸ். செல்லமுத்து

## குடும்பம்

சங்கரப்பிள்ளை செல்லமுத்து 1941 இல் சொக்கநாதன் தம்பையா என்பவரின் மகள் ஞானேசுவரியை (இறப்பு: மார்ச் 2002) திருமணம் புரிந்தார். இவர்களுக்கு ராஜன், உமேஷா என இரு பிள்ளைகள் உள்ளனர். செல்லமுத்து ஆகத்து 1993 இல் தனது 77வது அகவையில் காலமானார்.
# நிம்ருத்

**நிம்ருத்** (**Nimrud**) (; ) தற்கால ஈராக் நாட்டின் நினிவே ஆளுநகரகத்தில் மோசுல் நகரத்திற்கு தெற்கில் 20 கி.மீ. தொலைவில் உள்ள பண்டைய நகரம் ஆகும். நிம்ருத் உலகப் பாரம்பரியக் களங்களில் ஒன்றாக யுனெஸ்கோ அறிவித்துள்ளது.  
வடக்கு மெசொப்பொத்தேமியாவில் டைகிரீஸ் ஆற்றின் கரையில் அமைந்த நிம்ருத் நகரம், கிமு 879 முதல் 706 முடிய புது அசிரியப் பேரரசின் தலைநகராக விளங்கியது.  
இந்நகரம் கிமு 1350 முதல், கிமு 612ல் நினிவே போர் முடியும் வரை பண்டைய அசிரியாவின் முக்கிய நகரமாக விளங்கியது.  
நிம்ருத் நகரம் 360 ஹெக்டெர் பரப்பளவு கொண்டது. பண்டைய நிம்ருத் நகரத்தின் அழிபாடுகள், தற்போதைய ஈராக் நாட்டின் நினிவே மாகாணத்தின், மோசுல் நகரத்திற்கு தென்கிழக்கில் 30 கி.மீ. தொலவில் உள்ள அசிரியக் கிராமமான நூமானியாவில் அகழாய்வில் கண்டெடுக்கப்பட்டுள்ளது. நிம்ருத் தொடர்பான அகழாய்வுகள் 1845, 1879 மற்றும் 1949 முதல் நடைபெற்றது.  
நிம்ருத் அகழாய்வில் கண்டெடுக்கப்பட்ட முக்கியத் தொல்பொருட்கள் ஈராக் மற்றும் ஐரோப்பிய நாடுகளின் அருங்காட்சியகங்களில் காட்சிக்கு உள்ளது.  
விவிலியம் காலத்திய புது அசிரியப் பேரரசர் நிம்ரோத்தின் பெயரால் இந்நகரம் நிம்ருத் என அழைக்கப்படுகிறது.
# நிம்ருத்

## பண்டைய வரலாறு

### நிம்ருத் நகரம் நிறுவல்

மத்திய அசிரியப் பேரரசு காலத்தில் (கிமு 1365–1050), பேரரசர் முதலாம் சல்மேனேசெர் (கிமு 1274–1245) ஆட்சியின் போது நிம்ருத் பெரு நகரம் நிறுவப்பட்டது. இருப்பினும் அசூர் நகரமே பழைய அசிரியப் பேரரசின் தலைநகரகமாக கிமு 3500 முதல் விளங்கியது.
# நிம்ருத்

## பண்டைய வரலாறு

### புது அசிரியப் பேரரசின் தலைநகரமாக

நிம்ருத் நகரம், புது அசிரியப் பேரரசின் தலைநகரமாக கிமு 879 முதல் 706 முடிய விளங்கியது. பேரரசர் இரண்டாம் அசூர்னசிர்பால் (கிமு 883–859) நிம்ருத் நகரத்தில் 5 கி.மீ. சுற்றளவில் சுவர்களுடன் கூடிய, குடியிருப்புப் பகுதிகள், பெரிய கோயில்களையும், அரண்மனைகளையும் எழுப்பினார். அரண்மனை சுவர்களில் சிற்பஙகள் செதுக்கி வைத்தார்.
# நிம்ருத்

## நிம்ருத் தொல்லியல் களங்களை அழித்தல்

பயங்கரவாதிகளால் சிதைப்பதற்கு முன் நிம்ருத்தின் தொல்லியல் கள காணொளி]]  
2014ம் ஆண்டின் நடுவில், பண்டைய நிம்ருத் நகரத்தின் நினைவுச் சின்னங்களை, இசுலாமிய அரசு பயங்கரவாதிகள் குண்டுகள் வைத்து தகர்த்தெறிந்தனர்.  
ஈராக்கின் நிம்ருத் நகரத்தின் அருகில் உள்ள மோசுல் நகர அருங்காட்சியகத்தில் இருந்த அக்காத் பேரரசின் நினைவுச் சின்னங்களை 5 மார்ச் 2015ல் இசுலாமிய அரசு பயங்கரவாதிகளால் முற்றிலும் அழிக்கப்பட்டது.
# நிம்ருத்

## படக்காட்சிகள்

<>**நிம்ருத் அகழாய்வில் கண்டெடுக்கப்பட்ட தொல்பொருட்கள் உலகின் பல்வேறு அருங்காட்சியகங்களில் காட்சியில் உள்ளது**</>
# நிம்ருத்

## இதனையும் காண்க

- அசூர்
- நினிவே
- ஊர்
- பண்டைய அசிரியா
- பழைய அசிரியப் பேரரசு
- மத்திய அசிரியப் பேரரசு
- புது அசிரியப் பேரரசு
# லம்மசு

கின் துர்-சருக்கின் தொல்லியல் களத்தில் கண்டெடுத்த **லம்மசு** சிற்பம், புது அசிரியப் பேரரசுக் காலம், கிமு 721–705, சிக்காகோ ஓரியண்டல் கழகம், சிக்காகோ பல்கலைக்கழகம்]]  
**லம்மசு** (***lamassu*** (ஆப்பெழுத்து: , ; சுமேரியம்:lammař; அக்காதியம்: *lamassu*; சிலநேரங்களில் ***லமஸ்சுஸ்*** என்றும் அழைப்பர்.)பண்டைய அசிரியர்களின் காவல்தெய்வம் ஆகும். லம்மசு காவல் தெய்வத்தின் சிற்பங்கள் மனிதத் தலையும், காளை அல்லது சிங்க உடலும், சிறகுகளுடன் கூடியது.
சில தொல்லியல் ஆய்வாளர்கள் லம்மசு பெண் தெய்வத்தை பிரதிநிதித்துவம் செய்ய சித்தரிக்கப்படுகிறது எனக் கூறுகின்றனர்.
*லம்மசு* சிற்பம் இராசி மண்டலத்தின் விண்மீன்களின் கூட்டத்தை குறிப்பதாக கருதுகின்றனர்.
# லம்மசு

## படிமவியல்

கின் கொரசாத்பாத் தொல்லியல் களத்தில் கண்டெடுத்த மனிதத் தலையும், காளை உடலும், சிறகுகளுடன் கூடிய லம்மசு சிற்பம், பேரரசர் இரண்டாம் சர்கோனின் அரண்மனை, கிமு 8ம் நூற்றாண்டு, இலூவா அருங்காட்சியகம்]]  
மனிதத் தலையும், காளையின் உடலும், சிறகுகளும் கொண்ட லம்மசு சிற்பங்களின் உடலில் அழகிய மணிகள் செதுக்கப்பட்டுள்ளது.  
கிமு 3,0000 ஆண்டுகளுக்கு முன்னர், மனிதத் தலையும், இறகுகளுடன் கூடிய இது போன்ற சிற்பங்கள், பண்டைய அண்மை கிழக்கின் எப்லா இராச்சியத்தில் முதன்முதலாகக் கண்டெடுக்கப்பட்டதாக அகழாய்வுக் குறிப்புகள் கூறுகிறது. லம்மசு சிற்பங்கள் அசிரியர்களின் வீரத்தின் அடையாளமாக குறிக்கப்படுகிறது.  
அசிரியர்களின் அரண்மனை நுழைவாயில்களின் இருபுறங்களிலும் மற்றும் அரசவை மண்டபங்களிலும் லம்மசு சிற்பங்கள் காணப்படுகிறது.  
அருங்காட்சியகம்]]
# லம்மசு

## இதனையும் காண்க

- பாபிலோனின் சிங்கம்
- எஸ்தரின் நட்சத்திரம்
- பண்டைய அண்மை கிழக்கின் நகரங்கள்
# விக்கிப்பீடியா:Statistics/weekly/22-Jul-2018
# டெக்கேனால்

**டெக்கேனால்** *(Decanal)* என்பது C<sub>9</sub>H<sub>19</sub>CHO என்ற மூலக்கூற்று வாய்ப்பாடு கொண்ட ஒரு கரிமச் சேர்மம் ஆகும். பத்து கார்பன் அணுக்களால் ஆன ஒர் எளிய ஆல்டிகைடு சேர்மத்திற்கு இது உதாரணமாகும்.
# டெக்கேனால்

## தோற்றம்

டெக்கேனால் இயற்கையாகவே தோன்றுகிறது வாசனை திரவியங்கள் மற்றும் சுவையூட்டிகளில் இதைப் பயன்படுத்துகிறார்கள்  
ஆக்டனால், சிட்ரால் மற்றும் சினென்சால் ஆகியனவற்றுடன் சேர்ந்து டெக்கேனால் கிக்சிலியின் முக்கியமான பகுதிப்பொருளாகக் காணப்படுகிறது.  
புளித்த மாவின் நெடிக்கும் டெக்கேனால் ஒரு பகுதிப்பொருளாக உள்ளது .  
கொத்தமல்லி மூலிகையின் (கொரியண்டம் சாடிமம்) அத்தியாவசிய எண்ணெயிலும் பிரதானமான மூலப்பொருளாக (17%) டெக்கேனால் உள்ளது .
# டெக்கேனால்

## தயாரிப்பு

டெக்கேனால் ஆல்ககாலை ஆக்சிசனேற்றம் செய்து டெக்கேனாலைத் தயாரிக்க இயலும் .
# தார்தனெல்சு நீரிணை

சிவப்பாகவும் காட்டப்பட்டுள்ள துருக்கியின் நிலப்படம். இதில் மர்மரா கடல், ஏஜியன் கடல், மற்றும் கருங்கடலும் குறிக்கப்பட்டுள்ளன.]]
. வலப்புற மேற்பகுதியில் உள்ளது மர்மரா கடல். இவ்விரு கடல்களுக்குமிடையே வடகிழக்கிலிருந்து தென்மேற்காக குறுகலாக அமைந்துள்ளதே தார்தனெல்சு நீரிணை. நீரிணையின் வட கடலோரமாக உள்ள நீளமான, குறுகிய மூவலந்தீவு *கெலிபோலி* எனப்படும் ஐரோப்பிய நிலப்பரப்பாகும். கீழுள்ள *திரோடு* என அழைக்கப்படும் மூவலந்தீவு ஆசிய நிலப்பரப்பாகும். திரோடு மூவலந்தீவில் *கனக்காலே* நகரம் தெரிகின்றது.]]  
**தார்தனெல்சு** (*Dardanelles*, (; , ), செவ்வியல் தொன்மைக்காலத்து **எல்லெசுபொன்ட்** (*Hellespont*)
(; , *Hellespontos*, தமிழில் "எலியின் கடல்"), துருக்கியின் வடமேற்கிலுள்ள குறுகலான இயற்கை நீரிணை ஆகும். இது பன்னாட்டளவில் மிகவும் குறிப்பிடத்தக்க நீர்வழியாகும். இது ஐரோப்பா, ஆசியா கண்டங்களின் எல்லையில் அமைந்துள்ளது. ஆசிய துருக்கியையும் ஐரோப்பிய துருக்கியையும் பிரிக்கிறது. பன்னாட்டுக் கடற் போக்குவரத்தில் பயன்படுத்தப்படும் உலகின் மிகக் குறுகலான நீரிணைகளில் ஒன்றாக விளங்குகின்றது. இந்த நீரிணை மர்மரா கடலை ஏஜியன், நடுநிலக் கடல்களுடன் இணைக்கிறது. அதே சமயம் பொசுபோரசு வழியாக கருங்கடலுக்கும் வழியமைக்கிறது. தார்தனெல்சு 61 கி.மீ. (38 மைல்) நீளமும், 1.2 முதல் 6 கி.மீ. (0.75 முதல் 3.73 மைல்) அகலமும் உள்ளது. மிகுந்த ஆழப்பகுதி கனக்கலே நகரருகே இதன் மிகக் குறுகலான பகுதியில் 103 மீ (338 அடி) உள்ளது. சராசரியாக இதன் ஆழம் 55 மீ (180 அடி).  
இந்த நீரிணையின் வட பகுதியில் மக்கள் குடியேற்றம் குறிப்பிடும்படி இல்லை; ஆனால் தெற்கில் 110,000 மக்கள்தொகை கொண்ட கனக்கலே நகரம் உள்ளது.  
பொசுபோரசும், தார்தனெல்சும் கூட்டாக **துருக்கிய நீரிணைகள்** எனப்படுகின்றன.
# கிழக்கு திரேசு

யின் மர்மரா வலயத்திலுள்ள கிழக்கு திரேசு (நீலம்)]]  
**கிழக்கு திரேசு**, (*East Thrace*, *Eastern Thrace* (, அல்லது *திராக்கியா*; (*Trakya*, , *Anatoliki Thraki*; , *Iztochna Trakiya*), தென் ஐரோப்பாவிலுள்ள, திரேசு புவியியற் பகுதியின் கிழக்கிலுள்ள, தற்கால துருக்கி குடியரசின் அங்கமாகும். இது **துருக்கிய திரேசு** எனவும் **ஐரோப்பிய துருக்கி** எனவும் அறியப்படுகின்றது. துருக்கியின் நிலப்பரப்பில் 3% உள்ள இப்பகுதியில் துருக்கியின் 14% மக்கள்தொகை உள்ளது. துருக்கியின் மற்ற பகுதிகள் புவியியல்படி தென்மேற்கு ஆசியாவிலுள்ள அனத்தோலியாவில் உள்ளன. கிழக்கு திரேசு கடல் வணிகப் போக்குவரத்து மிக்கப் பகுதியில் உள்ளதால் வரலாற்றுச் சிறப்பு மிக்கதாக விளங்குகின்றது. இப்பகுதியில் உள்ள இரு குறுகலான நீரிணைகள் நடுநிலக்கடலையும் கருங்கடலையும் இணைக்கின்றன. இதனால் உருசியா, உக்ரைன், உருமேனியா, பல்காரியா, சியார்சியா நாட்டுக் கடற்படைகளுக்கு அணுக்கம் வழங்குவதால் போர்நிலை முதன்மையும் பெறுகின்றது.
# கொடியலூர் அகத்தீசுவரர் கோயில்

**கொடியலூர் அகத்தீசுவரர் கோயில்**, தமிழ்நாடு, திருவாரூர் மாவட்டம், நன்னிலம் வட்டத்தில் உள்ள சிவன் கோயிலாகும்.
# கொடியலூர் அகத்தீசுவரர் கோயில்

## கோயில் அமைப்பு

நுழைவாயிலைக் கடந்து உள்ளே செல்லும்போது விநாயகர், பலிபீடம், நந்தியைக் காணலாம். அடுத்து மூலவர் சன்னதிக்கு முன்பாக வலது புறம் எமதர்மராஜனும், இடது புறம் சனீஸ்வர பகவானும் உள்ளனர். மூலவராக அகஸ்தீஸ்வரர் உள்ளார். மூலவர் சன்னதிக்கு இடது புறம் ஆனந்தவல்லி சன்னதி உள்ளது. திருச்சுற்றில் விநாயகர், பாலசுப்பிரமணியன், விஜயலட்சுமி, சண்டிகேஸ்வரர், நவக்கிரகங்கள், பைரவர் ஆகியோரின் சன்னதிகள் உள்ளன. கோஷ்டத்தில் தட்சிணாமூர்த்தி உள்ளார்.
# கொடியலூர் அகத்தீசுவரர் கோயில்

## இறைவன், இறைவி

இக்கோயிலின் இறைவன் அகஸ்தீஸ்வரர், இறைவி ஆனந்தவல்லி.
# கொடியலூர் அகத்தீசுவரர் கோயில்

## சிறப்பு

சனீஸ்வர பகவானும், எமதர்மராஜாவும் பிறந்த தலமென்றும், அவர்கள் இங்கு வழிபட்டதாகவும் கூறப்படுகிறது.
# பறி

**பறி** என்பது தமிழ் மீனவர்கள் தாங்கள் பிடித்த மீன்களை இடுகின்ற ஒரு பெட்டி ஆகும். இது பனை ஓலையில் செய்யப்பட்டதாக குடுவை போன்ற அமைப்பில் இருக்கும். இதைப் பார்ப்பதற்குச் சுரைக் குடுவை போலவே இருக்கும். குருத்தோலைகளைக் கொண்டு இவற்றைப் பின்னுவதால், நெகிழும்தன்மை கொண்டதாக இருக்கிறது. இதற்கு கையளவுள்ள சிறிய வாய் அமைத்திருக்கும். உயிருடன் பிடிக்கப்படும் மீன்கள், துள்ளி வெளியே சென்றுவிடாதபடி இருக்க ஒரு அமைப்பைக் கொண்டதாகவும் இது உள்ளது.
# அரிவட்டி

**அரிவட்டி** என்பது தமிழ்நாட்டின், கன்னியாகுமரி மாவட்டத்தில் அரிசிவடிக்கப் பயன்படுத்தப்படும் ஒரு பனை ஓலைக் கூடையாகும். இது அரிசி வடிக்கும் பெட்டியாதலால் ‘அரிவட்டி’ என அழைக்கப்படுகிறது. இது குமரி மாவட்டத்தில் மட்டும் செய்யப்படும் ஒரு பெட்டி வகை ஆகும். பெரும்பாலும் குருத்தோலைகளிலிருந்து பெறப்படும் ஈர்க்கில்களைக் கொண்டு செய்யப்பட்டுவந்தது. குருத்தோலைகள் கிடைப்பது அரிதானத தற்காலத்தில் சாரோலை ஈர்க்கில்களைக் கொண்டு செய்யப்படுகிறது. குமரி மாவட்டத்தில் புட்டு (பிட்டு) செய்ய அரிசியைத் தண்ணீரில் ஊறப்போட்டுப் பின்னர் உரலில் இட்டுக் குத்தி மாவைச் சலித்தெடுப்பார்கள். ஊறப்போட்ட அரிசியை வடித்து உலர்த்தி எடுப்பதற்காக அனைத்து வீடுகளிலும் அரிவட்டி தவறாது இடம்பெற்றிருக்கும். திருமண வீடுகளின் அரிசியைக் கழுவி நீர் வடித்து உலையில் போட அரிவட்டியைப் பயன்படுத்துவர்.
# சரளா ராய்

**சரளா ராய்** *(Sarala Roy)* ( *சோரொலா ரே*) ஒரு கல்வியாளரும் சமூகப் பணியாளரும் ஆவார். இவர் கொல்கத்தாவில் உள்ள கோகலே நினைவுப் பள்ளியை நிறுவியதால் பெயர்பெற்றவர்.
# சரளா ராய்

## வாழ்க்கை

இவர் பிரம்மஞானச் சீர்திருத்தவாதியாகிய துர்கா மோகன் தாஸின் மகளாவார். இவர் சதீஷ் ரஞ்சன் தாஸ், அபலா போஸ், சைலா பாலா தாசு ஆகியோரின் தங்கையாவார். இவர் சித்தரஞ்சன் தாஸ், இந்தியத் தலைமை நீதிபதியாகிய சுதி ரஞ்சன் தாஸ் ஆகியோரின் ஒன்றுவிட்ட தங்கையாவார். இப்போது வங்க தேசத்தில் அமைந்துள்ள டாக்கா நகரத் தெலிர்பாகு குசும்பத்தைச் சேர்ந்தவர். இவர் கொல்கத்தா மாநிலக் கல்லூரியின் முதல் இந்திய முதல்வராகிய பிரசன்ன குமார் ராய் என்பவரை மணந்தார்.
# சுனிதி தேவி

**சுனிதி தேவி** *(Suniti Devi)* CIE (1864&ndash;1932) இந்தியாவைச் சேர்ந்த கோச்பீகார் மன்னராட்சிப் பகுதியின் மகாராணி ஆவார்.
# சுனிதி தேவி

## இளமை

இவர் கொல்கத்தாவைச் சேர்ந்த பிரம்மஞான அவை சீர்திருத்தவாதி கேசவ் சந்திர சென்னின் மகளாவார்.
# சுனிதி தேவி

## பணி

இவர் 1932 இல் இராஞ்சியில் திடீரென இறந்தார்.
# சுனிதி தேவி

## தகைமைகள்

1887 - இந்தியப் பேரரசு ஆணை, இவரது கணவர் நிரிபேந்திர நாராயண் விக்டோரியா அரசி பொன்விழா ஆண்டில் கலந்து கொண்டபோது வழங்கப்பட்டது.
# சுனிதி தேவி

## பெருமைகள்

கோச் பீகாரில் உள்ள சாலை ஒன்று * சுனிதி சாலை* என வழங்கப்படுகிறது
# மத்திய கால அசிரியப் பேரரசு

**மத்திய கால அசிரியப் பேரரசு** (**Middle Assyrian Empire**), பழைய அசிரியப் பேரரசுக்கும், புது அசிரியப் பேரரசுக்கும் இடைப்பட்ட காலத்தில், மத்திய கால அசிரியப் பேரரசு, தற்கால ஈராக், சிரியா மற்றும் துருக்கிப் பகுதிகளை கிமு 1392 முதல் கிமு 934 முடிய ஆண்ட அசிரியர்களின் இராச்சியம் ஆகும். இப்பேரரசு மித்தான்னிப் பேரரசிலிருந்து தன்னாட்சியுடன் ஆண்டது. இப்பேரரசின் தலைநகரங்களாக நிம்ருத் மற்றும் அசூர் நகரங்கள் இருந்தன.
# மத்திய கால அசிரியப் பேரரசு

## மத்திய கால அசிரியப் பேரரசும், விரிவாக்கமும் கிமு 1392–1056

மத்திய அசிரியப் பேரரசர் முதலாம் எரிபா-அதாத் (கிமு 1392–1366), அசிரியர்கள் மீது மித்தான்னி பேரரசின் தாக்கம் அதிகம் கொண்டிருந்தது. பேரரசர் முதலாம் அசூர்-உபாலித் (கிமு 1365–1330) ஆட்சியில், மத்திய அசிரியப் பேரரசு அதிக வலுடன் விளங்கியது.  
இப்பேரரசின் சம காலத்தில் இருந்த மித்தானி இராச்சியத்தின் மீது , அசிரியர்கள் தென்கிழக்கிலிருந்தும், இட்டைட்டுகள் வடமேற்கிலிருந்தும் அழுத்தம் தந்ததால், மித்தானிப் பேரரசின் பலம் வீழ்ச்சி கண்டது. அசிரியா மன்னர் முதலாம் அசூர்-உபாலித், மித்தானிப் பேரரசர் இரண்டாம் சுத்தார்னாவை ஒரு போர்க்களத்தில் சூழ்ச்சி செய்து வீழ்த்தி, அசிரியாவை சக்தி மிக்க பேரரசு ஆனது. அசிரியப் பேரரசர் என்லில் நிராரி (கிமு 1329–1308) ஆட்சியில் பாபிலோனை கைப்பற்றினார். அசிரியப் பேரரசர் ஆரிக்- டென் -இலி (கிமு 1307–1296) சிரியாவைக் கைப்பற்றினார்.  
முதலாம் அதாத் - நிராரி (கிமு 1295–1275) ஆட்சியில், நிம்ருத் நகரம் அசிரியப் பேரரசின் தலைநகரானது. மேலும் இட்டைட்டுப் பேரரசின் பகுதிகளையும், ஆசிய மைனரையும் கைப்பற்றி பேரரசை விரிவாக்கினார். அசூர் நகரத்தில் அசிரிய தெய்வஙகளுக்கான கோயில்களும், அரண்மனைகளும் கட்டப்பட்டது.  
முதலாம் சால்மனேசர் (கிமு 1274–1244) ஆட்சியில் கிமு 1274ல் உரார்த்துகளின் உரியன் இராச்சியத்தை கைப்பற்றினார். பின்னர் மித்தான்னிப் பேரரசையும் முழுவதுமாக வீழ்த்தினார்.  
இட்டைட்டு பேரரசு மற்றும் எகிப்து இராச்சியத்திற்கும், அசிரியப் பேரரசு பெரும் அச்சுறுத்தலாக இருந்தது.
அசிரியப் பேரரசர் முதலாம் துக்குல்தி - நினுர்தா (கிமு 1244–1207), மீண்டும் இட்டைட்டுகளையும், பாபிலோனியர்களையும் வென்றார்.
# மத்திய கால அசிரியப் பேரரசு

## செப்புக் காலத்தின் அசிரியப் பேரரசின் குலைவு, கிமு 1055–934

செப்புக் காலத்தில் மக்கள் எழுச்சியால் கிமு 1200 - 900 கால வரையிலான பண்டைய அண்மை கிழக்கு, வட ஆப்பிரிக்கா, அனத்தோலியா, காகசஸ், பால்கன் மற்றும் மத்தியதரைக் கடல் பகுதிகள், ஆளும் வர்க்கத்தினருக்கு இருண்ட காலமாக அமைந்தது. கிமு 1056ல் அசிரியப் பேரரசர் அசூர் பெல் - காலாவின் இறப்பிற்குப் பின், அசிரியா நூறு ஆண்டுகளுக்கு தொடர்ந்து வீழ்ச்சியை சந்தித்தது. படிப்படியாக அசிரியப் பேரரசு சுருங்கி கிமு 1026ல் இப்பேரரசு அசிரியாவை மட்டுமே ஆட்சி செய்தது. கிமு 934ல் இப்பேரரசு வீழ்ச்சியுற்றது.
# மத்திய கால அசிரியப் பேரரசு

## மத்திய கால அசிரியப் பேரரசர்கள்

1. எரிபா - அதாத் (கிமு 1392–1366 )
1. முதலாம் அசூர் - உபாலி (கிமு 1365–1330 )
1. எனில் - நிராரி (கிமு 1329–1308 )
1. அரிக் - டென் - இல்லி (கிமு 1307–1296 )
1. முதலாம் அதாத் - நிராரி (கிமு 1295–1275 )
1. முதலாம் சல்மேனசர் (கிமு 1274 – 1244 )
1. துக்குல்தி - நினுர்தா (கிமு 1244–1207 )
1. அசூர் - நடின் - அப்தி (கிமு 1206–1203 )
1. மூன்றாம் அசூர் - நிராரி (கிமு 1202–1197 )
1. எனில் - குடுரி - உசூர் (கிமு 1196–1193 )
1. நினுர்தா - அபல் - இகூர் (கிமு 1192–1180 )
1. முதலாம் அசூர் - தன் (கிமு 1179–1133)
1. முதலாம் அசூர் Ashur-resh-ishi I (கிமு 1133–1116 )
1. முதலாம் திக்லத் - பிலேசர் (கிமு 1115–1077)
1. அசாரித் - அபல் - இகூர் (கிமு 1076–1074)
1. அசூர் - பெல் - காலா (கிமு 1073–1056 )
1. நான்காம் சாம்சி - அதாத் (கிமு 1053–1050)
1. முதலாம் அசூர்நசிர்பால் (கிமு 1049–1031)
1. இரண்டாம் சல்மனேசர் (கிமு 1030–1019)
1. இரண்டாம் அசூர் - ரப்பி (கிமு 1013–972 )
1. இரண்டாம் அசூர் - இசி (கிமு 971–968)
1. இரண்டாம் திக்லத் - பிலேசர் (கிமு 967–936)
# மத்திய கால அசிரியப் பேரரசு

## இதனையும் காண்க

- அசிரிய மக்கள்
- பண்டைய அசிரியா
- லம்மசு
- மித்தானி இராச்சியம்
- பழைய அசிரியப் பேரரசு
- புது அசிரியப் பேரரசு
- அசூர்
- நினிவே
- நிம்ருத்
- மெசொப்பொத்தேமியா
- பாபிலோன்
- இட்டைட்டு பேரரசு
- பண்டைய எகிப்து
- அக்காடியப் பேரரசு
- பண்டைய அண்மை கிழக்கு
# கொழுப்பு ஆல்டிகைடு

**கொழுப்பு ஆல்டிகைடுகள்** *(Fatty aldehydes)* என்பவை திறந்த சங்கிலி வகை சேர்மங்களாகும். நீண்ட-சங்கிலி ஆல்டிகைடுகளான இவை மோனோ அல்லது ஒற்றை நிறைவுறா அல்லது பாலிநிறைவுறா சேர்மங்களாக இருக்கலாம். ஆக்டேனால், நோனேனால், டெக்கேனால், டோடெக்கேனால் அல்லது பன்னிருடெக்கேனால் உள்ளிட்ட ஆல்டிகைடுகள் கொழுப்பு ஆல்டிகைடுகள் வகையைச் சேர்ந்தவையாகும். ஆல்க்கேன்களை அடிப்படையாகக் கொண்டு கொழுப்பு ஆல்டிகைடுகளுக்கான பெயரிடல் முறை வருவிக்கப்படுகிறது. ஆல்டிகைடு குழுவுடன் ’ஆல்’ என்ற விகுதி சேர்க்கப்பட்டு இவற்றினுடைய பெயர் அடையாளப்படுத்தப்படுகிறது.
# கொழுப்பு ஆல்டிகைடு

## தோற்றம்

பல்வேறு சிட்ரசு வகை பழங்களின் அத்தியாவசிய எண்ணெய்கள் போன்ற பல இயற்கை பொருட்களில் கொழுப்பு ஆல்டிகைடுகள் என்பவை இயற்கைப் பகுதிப்பொருள்களாகும். ஆரஞ்சு பழத்தோலில் ஒரு கூறாக டெக்கேனால் கானப்படுகிறது. பலவகையான பூச்சி இனங்கள் சுரக்கும் பிரமோன்களில் கொழுப்பு ஆல்டிகைடு காணப்படுகிறது. இவை தவிர பாலூட்டிகளின் இதயத் தசைகளிலும் கொழுப்பு ஆல்டிகைடுகள் காணப்படுகின்றன.
# கொழுப்பு ஆல்டிகைடு

## தயாரிப்பு

தாமிர-துத்தநாக வினையூக்கிகளைப் பயன்படுத்தி கொழுப்பு ஆல்ககால்களை ஐதரசன் நீக்கல்வினைக்கு உட்படுத்தி கொழுப்பு ஆல்டிகைடுகளைத் தயாரிக்கிறார்கள். ஆல்க்கீன்களிலிருந்து ஆக்சோ செயல்முறை மூலமாக கொழுப்பு ஆல்டிகைடுகளை பெருமளவில் தயாரிக்கிறார்கள்.
# கொழுப்பு ஆல்டிகைடு

## பயன்கள்

ஐதரோபார்மைலேற்றம் வழியாக ஆக்சோ செயல்முறையில் பெருமளவில் தயாரிக்கப்படும் கொழுப்பு ஆல்டிகைடுகள் நேரடியாக கொழுப்பு ஆல்ககால்கள் தயாரிக்கப் பயன்படுத்தப்படுகின்றன. வாசனைத் திரவியங்கள் தயாரிப்பில் பல கொழுப்பு ஆல்டிகைடுகள் நறுமணப்பொருளாகப் பயன்படுத்தப்படுகின்றன. பிரெஞ்சு நாட்டவரான கோகோ சேனல் அறிமுகப்படுத்திய முதலாவது வாசனைத் திரவியத்தின் குறிப்பீட்ட ஒரு மணமாக 2-மெத்திலன்டெக்கேனால் இருந்தது ஓர் உதாரணமாகும். உணவுப்பொருட்கள் மற்றும் நறுமணப் பொருள்கள் தயாரிப்பில் பயன்படுத்தப்படும் இனிப்பான டெக்கேனால் முறையே நறுமணப்பொருளாகவும் வாசனைத்திரவியமாகும் பயன்படுத்தப்படுகிறது. மற்றும் இது ஆரஞ்சுப் பழத்தோலின் வாசனையையும் நினைவூட்டுகிறது .
# ஏ. ஆர். சீனிவாசன்

**ஆ. இரா. சீனிவாசன்** (பிறப்பு: ஏப்ரல் 8, 1933) ஓர் இந்திய மேடை நாடக நடிகர், தொலைக்காட்சி நாடக நடிகர் மற்றும் திரைப்பட நடிகராவார்.
# ஏ. ஆர். சீனிவாசன்

## இளமைக்காலம்

இவர் 1933 ஏப்ரல் மாதம் 8ஆம் நாள் சென்னையில் பிறந்தார். இவரின் தந்தை ஏ. எஸ். இராமமூர்த்தி மற்றும் தாயார் ஏ. ஆர். சரஸ்வதி.  
ஏ. ஆர். எஸ் வழக்கறிஞருக்கான சட்டக்கல்வி பயின்றவர். பிலிப்ஸ் நிறுவனத்தில் சிலகாலம் பணியாற்றியவர் மற்றும் துடுப்பாட்ட வீரராவார். இவர் சீ ஹாக்ஸ் (Sea Hawks) என்ற கழகத்துக்காகவும், தென்சென்னை மண்டலத்துக்காகவும் விளையாடியுள்ளார்.
# ஏ. ஆர். சீனிவாசன்

## நாடகத்துறை

தமிழ் நாடகவியலாளரும் திரைப்பட நடிகருமான ஒய்.ஜி. பார்த்தசாரதியால் 1964 இல் மேடைநாடகத்துறைக்கு வந்தார். ஏ. ஆர். எஸ். ஒய் ஜி பியின் யுனெடெட் ஆர்டிஸ்ட் அசோசியேசன் அமைப்பில் இணைந்து ஐம்பதாண்டுகளுக்கும் மேல் பணியாற்றியவர். வாணி கலா மந்திர், ஜெய் தியேட்டர் நிறுவனங்களின் நாடகங்களிலும் நடித்துள்ளார். பதினேழு நாடகங்களை இயக்கியுள்ளார். வெர்டிக்ட், இன்வஸ்ட்மெண்ட் அன்லிமிட்டட், அண்டர் செகரட்டரி, கண்ணன் வந்தான், மெழுகு பொம்மைகள், சுஜாதா, பாமினி, சுபேதார் சுதர்சனம் ஆகிய நாடகங்கள் இவர் நடித்த நாடகங்களுள் குறிப்பிடத்தக்கன.
# ஏ. ஆர். சீனிவாசன்

## திரைத்துறை

1964இல் ராமன் பரசுராமன் என்னும் தெலுங்கு மொழிப்படத்தில் அறிமுகப்படுத்தப்பட்டார். நூறுக்கும் மேற்பட்ட திரைப்படங்களில் நடித்துள்ளார். அவற்றுள் ஏறத்தாழ 27 படங்களில் காவல்துறை அதிகாரியாக நடித்துள்ளார். பல படங்களில் கிறித்துவப் பாதிரியாராகவும் நடித்துள்ளார்.
# ஏ. ஆர். சீனிவாசன்

## தொலைக்காட்சி நாடகத்துறை

1980இல் சென்னை தொலைக்காட்சி நிலையம் தொடங்கப்பட்ட நாளிலிருந்து தொலைக்காட்சி நாடகங்களிலும் ஆவணப்படங்களிலும் நடித்துவந்துள்ளார். விஜய் தொலைக்காட்சியில் ஒளிபரப்பான அவள் தொடரிலும், கலைஞர் தொலைக்காட்சியில் ஒளிபரப்பான சூர்யபுத்திரி தொடரிலும் நடித்துள்ளார்
# ஏ. ஆர். சீனிவாசன்

## விருதுகள்

நடிப்புத்துறையில் பொன்விழா (ஐம்பதாண்டுகள்) கண்ட ஏ ஆர் எஸ் தமிழக அரசின் கலைமாமணி விருதினைப் பெற்றவர். 2005ஆம் ஆண்டு நாடக அகாடமி வழங்கும் நாடகரத்னா விருதினைப் பெற்றவர். மேடைநாடகத்துறையில் நடிகராய் வழங்கிய பங்களிப்பிற்காக 2011 ஆம் ஆண்டு நடுவணரசின் சங்கீத நாடக புரஸ்கார் விருதையும் பெற்றிருக்கிறார்.
# ஏ. ஆர். சீனிவாசன்

## படப்பட்டியல் (முழுமையற்றது)

1. பூந்தளிர் 1979
1. ரங்கா 1982
1. நான் மகான் அல்ல 1984
1. நாயகன் 1987
1. சட்டத்தின் திறப்பு விழா 1989
1. வாட்ச்மேன் வடிவேலு 1994
# ஆக்டேனால்

**ஆக்டேனால்** *(Octanal)* என்பது CH<sub>3</sub>(CH<sub>2</sub>)<sub>6</sub>CHO அல்லது C<sub>8</sub>H<sub>16</sub>O என்ற மூலக்கூற்று வாய்ப்பாடு கொண்ட ஒரு கரிமச் சேர்மம் ஆகும். நிறமற்ற ஆல்டிகைடான இச்சேர்மம் பழத்தின் நறுமணத்துடன் காணப்படுகிறது. சிட்ரசு வகை சாறுகளில் இது இயற்கையாகத் தோன்றுகிறது. உணவுத் தொழிற்சாலைகளிலும் வாசனைத் திரவியங்கள் தயாரிப்புத் தொழிலிலும் ஆக்டேனாலை வர்த்தக முறை நறுமனமூட்டியாகப் பயன்படுத்துகிறார்கள். எப்டீனை ஐதரோபார்மைலேற்றம் செய்வதன் மூலமும், 1-ஆக்டேனாலை ஐதரசன் நீக்கவினையில் ஈடுபடுத்தியும் பொதுவாக ஆக்டேனாலைத் தயாரிப்பார்கள்.  
கேப்ரைலிக் ஆல்டிகைடு அல்லது ஆல்டிகைடு சி-8 என்றும் கூட ஆக்டேனாலை அடையாளப்படுத்துகிறார்கள்.
# என். ஜி. கே

**என். ஜி. கே** (N. G. K) ஆனது 2019 ஆம் ஆண்டு வெளியான ஓர் அரசியல் அதிரடித் தமிழ்த் திரைப்படமாகும். இத்திரைப்படத்தை செல்வராகவன் எழுதி, சூர்யா நடிக்கும் முதல் திரைப்படமாகும். இத்திரைப்படத்தை யுவன் சங்கர் ராஜா இசையில், டி. ஆர். பிரகாஷ்பாபு மற்றும் டி. ஆர். பிரபு ஆகியோரின் டிரீம் வாரியர் பிக்சர்ஸ் தயாரித்து, ரிலையன்ஸ் என்டர்டெய்மன்ட் வெளியிட்டது. இத்திரைப்படத்தில் சூர்யா, ரகுல் பிரீத் சிங், சாய் பல்லவி ஆகியோர் முன்னணி கதாபாத்திரங்களில் நடித்துள்ளனர். சனவரி 22, 2018 அன்று படப்பிடிப்பு ஆரம்பமானது. இத்திரைப்படமானது, தீபாவளி பண்டிகையான நவம்பர் 06, 2018 அன்று வெளியாகும் என அறிவிக்கப்பட்டது. ஆனால் படப்பிடிப்பு முழுமையடையாத காரணத்தால், இத்திரைப்படம் 31 மே, 2019 அன்று வெளியானது.
# என். ஜி. கே

## நடிகர்கள்

- சூர்யா - நந்த கோபாலன் குமரன் "என். ஜி. கே"/ குமரன்
- சாய் பல்லவி - கீதா குமாரி (குமரனின் மனைவி)
- ரகுல் பிரீத் சிங் - வானதி தியாகராஜன்
- தேவராஜ் - கில்லிவளவன் "கில்லி"
- பொன்வண்ணன் - பிச்சமுத்து "பிச்ச"
- நிழல்கள் ரவி - ரமணன் (குமரனின் அப்பா)
- உமா பத்மநாபன் - விஜி (குமரனின் அம்மா)
- வேல ராமமூர்த்தி - ராமமூர்த்தி
- தலைவாசல் விஜய் - சகாயம்
- இளவரசு - பாண்டியன்
# என். ஜி. கே

## கதைக்களம்

நந்த கோபாலன் குமரன் ஒரு சமூக சேவகரும், இயற்கை விவசாயத்தில் சிறப்பான செயற்பாட்டாளரும் ஆவார். இவர் தனது மதிப்புமிக்க பணியை விட்டு விட்டு நாட்டு நலனுக்காக இயற்கை விவசாயத்திற்காகவும், நாட்டு நலனுக்காகவும் செயல்படுவதற்காக அவருடைய கிராமத்தில் உள்ள இளைஞர்களிடத்தில் பேராதரவு இருந்தது. நந்த கோபாலன் குமரன் தனது தாயார் விஜி மற்றும் ஓய்வு பெற்ற இராணுவ வீரரான தனது தந்தை ரமணன் மற்றும் அவர் மீது அதிகமான அன்பைக் காட்டும் மனைவியான கீதா குமாரி ஆகியோருடன் வசித்து வருகிறார்.  
ஒரு தருணத்தில், சில இளைஞர்களை பிரச்சனையிலிருந்து விடுவிப்பதற்கான முயற்சியில் சட்டமன்ற உறப்பினர் ஒருவரின் வலது கரமாக விளங்கும் தனது பழைய நண்பன் ராஜாவைச் சந்திக்க நேரிடுகிறது. தான் பல காலமாக தீர்ப்பதற்காகப் போராடி களைத்துப் போன ஒரு பிரச்சனையானது தனது நண்பனின் உதவியுடன் ஒரு கவுன்சிலரின் அலைபேசி உரையாடல் மூலம் தீர்த்து வைக்கப்பட்டதை அறிந்து அதிர்ச்சி அடைகிறார். இதற்கிடையில், சில கடைக்காரர்கள் மற்றும் இடைத்தரகர்கள் இயற்கை விவசாயத்தை நிறுத்தச் சொல்லி எச்சரித்த பின்னும் மக்கள் தொடர்ந்து இயற்கை விவசாயத்தைக் கைவிட மறுத்தமைக்காக நந்த கோபால குமரன் மற்றும பொது மக்களைத் தாக்குகின்றனர். மேலும் அவர்களின் விவசாய நிலங்களையும் வேளாண் பொருள்களையும் வேதிப்பொருள்களைக் கொண்டு எரித்து விடுகின்றனர். எல்லாவற்றையும் சரிசெய்வதற்காக குமரனை சட்டமன்ற உறுப்பினர் பாண்டியனை சந்திக்குமாறு கிராமத்தில் உள்ள அருணகிரி கேட்டுக் கொள்கிறார். ஆனால், சட்டமன்ற உறுப்பினர் பாண்டியனோ தயவு தாட்சண்யமற்ற, தன்வழிப்போக்கான ஆளுமையுடையவராக இருக்கிறார். அவர் குமரனும், அவரது கிராமத்தைச் சேர்ந்த 500 பேரும் தனது கட்சியில் சேர்ந்தால் உதவுவதாக ஒப்புக்கொள்கிறார். பாண்டியன் நந்த கோபாலன் குமரனை தனது வீட்டுக் கழிவறையை சுத்தம் செய்யுமாறும், பிரியாணி வாங்கி வருமாறும், விலை மாதரை அழைத்து வரவும் கூறி மிக மோசமாக நடத்துகிறார். இவையெல்லாவற்றையும் செய்ய மனம் மறுத்தாலும், பாண்டியனின் நம்பிக்கையைப் பெறுவதற்காகவும், தனது கிராமத்திற்கான நல்ல செயல்கள் நடக்க வேண்டும் என்பதற்காகவும் இவற்றையெல்லாம் செய்கிறார். அரசியலின் நெளிவு, சுளிவுகளைக் கற்றுக்கொள்ளும் குமரன் அரசியலில் விறுவிறுவென முன்னேறுகிறார். தன் கட்சியில் உள்ளவர்களின் பொறாமைக்கு ஆளாகிறார். கடைசியில் அரசியலில் வெற்றி பெற்றாரா? கிராமத்தின் தேவைகள் நிறைவேறியதா? என்பதை மீதமுள்ள திரைக்கதை சொல்கிறது.
# என். ஜி. கே

## விமர்சனம்

பிபிசியில் "கதை, திரைக்கதை, படமாக்கம் என எல்லாவற்றிலும் ஏமாற்றமளிக்கும் ஒரு படத்தையே தந்திருக்கிறார் செல்வராகவன்" என்று குறிப்பிட்டனர்.
# என். ஜி. கே

## ஒலிப்பதிவு

படத்தின் இசை மற்றும் ஒலிப்பதிவை யுவன் சங்கர் ராஜா இசையமைத்துள்ளார்.ஸ்ரேயா கோஷல் , சித்ம ஶ்ரீராம் மற்றும் ரஞ்சித் ஆகியோர் ஆல்பத்தின் ஒரு பகுதியாக உள்ளனர்.
| 3:38 |
| --- |
# திரேசு

, கிரேக்க, துருக்கி நாடுகளின் அங்கமாக உள்ளது.]]
. ரோடோப் மலைகள் சிறப்பாகக் காட்டப்பட்டுள்ளன.]]  
**திரேசு** (*Thrace*,, : *Thráke*; ; *Trakiya*, ) ஐரோப்பாவின் தென்கிழக்கிலுள்ள வரலாற்றுச் சிறப்புடைய புவியியற் பகுதி ஆகும். இதனைச் சூழ வடக்கில் பால்கன் மலைகளும் தெற்கில் ரோடோப் மலைகளும் ஏஜியன் கடலும், கிழக்கில் கருங்கடலும் மர்மரா கடலும் உள்ளன. இப்பகுதிகள் தற்காலத்தில் தென்கிழக்கு பல்காரியா, வடகிழக்கு கிரேக்கம், மற்றும் துருக்கியின் ஐரோப்பிய நிலப்பகுதியாக உள்ளன. இங்கிருந்த திரேசியர்கள் பண்டைக்கால இந்தோ ஐரோப்பிய மக்கள் ஆவர். திரேசியர்கள் ஐரோப்பாவின் நடு, கிழக்கு, தென்கிழக்கு பகுதிகளில் வாழ்ந்திருந்தனர்.
# திரேசு

## பண்டை வரலாறு

திரேசின் மக்கள் தங்களை எவ்வாறாகவும் குறிப்பிட்டுக் கொள்ளவில்லை. இருப்பினும் இவர்களை திரேசியர்கள் என்றும் இப்பகுதியை திரேசு என்றும் கிரேக்கர்களே பெயரிட்டனர். திரேசியர்கள் பல பழங்குடி குழுக்களாக பிரிந்திருந்தனர். திரேசிய வீரர்கள் பெர்சிய படையில் பயன்படுத்தப்பட்டதாக அறியப்படுகிறது. அடுத்திருந்த நாட்டு அரசர் அலெக்சாந்தரின் படையில் பங்கேற்று தார்தனெல்சு நீரிணையைக் கடந்து பாரசீகப் பேரரசுடன் போரிட்டனர்.  
திரேசியர்கள் பலவாறாகப் பிரிந்திருந்தமையால் ஓர் அரசியலமைப்பைக் கொண்டிருக்கவில்லை. மலை மக்களாகிய திரேசியர்கள் இயல்பான போர்வீரர்களாக இருந்தனர். சமவெளிப் பகுதிகளில் வாழ்ந்திருந்த திரேசியக் குழுக்கள் அமைதியை விரும்பினர்.  
அலெக்சாந்தர் திரேசைக் கைப்பற்றியிருந்தார். பின்னர் இது விடுதலை பெற்றது. பல முயற்சிகளுக்குப் பிறகு மீண்டும் பொ.யு 46இல் குளோடியசு காலத்தில் உரோமானியர்களால் கைப்பற்றப்பட்டனர். உரோமானியர் ஆட்சியில் இது மாகாணமாகவும், பின்னர் நான்கு மாநிலங்களாகவும் பிரிக்கப்பட்டது. இறுதியில், பேரரசு அழிபட்டநிலையில் ஆயிரமாண்டுகளுக்கு சண்டைகளையும் ஆக்கிரமிப்புகளையும் திரேசு எதிர்கொண்டது. இதன் பின்னர் திரேசு என்றுமே தன்னாட்சி பெற்றதில்லை.
# சுவிரா ஜெய்ஸ்வால்

**சுவிரா ஜெய்ஸ்வால்** (Suvira Jaiswal) என்பவர் இந்திய வரலாற்றாளர். பழங்கால இந்தியாவின் சமூக வரலாற்றை ஆய்வு செய்தவர். இந்தியாவில் சாதிய முறை உருவான வரலாற்றையும் இந்து மதக் கடவுள்கள் பற்றியும் ஆராய்ச்சி செய்துள்ளார்.
# சுவிரா ஜெய்ஸ்வால்

## படிப்பும் பட்டமும் பணிகளும்

அலகாபாத் பல்கலைக் கழகத்தில் பயின்று வரலாறு பாடத்தில் முதுகலைப் பட்டம் பெற்றார். ராம் சரண் சர்மா என்ற வரலாற்று அறிஞரின் கீழ் ஆய்வு செய்து முனைவர் பட்டம் பெற்றார்.  
1962 இல் பாட்னா பல்கலைக் கழகத்தில் பேராசியர் பணியில் சேர்ந்தார். சவகர்லால் நேரு பல்கலைக் கழக்த்தில் 1971 முதல் 1991 வரை பேராசிரியராக இருந்தார். 2007 இல் இந்திய வரலாறு பேரவையில் தலைவராகத் தேர்ந்தெடுக்கப் பட்டார்.
# த மெக்

**த மெக்** (***The Meg***) என்பது 2018 ஆண்டைய அதிரடி அறிபுனைவு திகில் திரைப்படமாகும். அமெரிக்க அறிவியல் புனைவு எழுத்தாளரான ஸ்டீவ் அல்டென் எழுதி 1997இல் வெளியான மெக்: எ நாவல் ஆஃப் டீப் டெரர் என்ற புதினத்தை அடிப்படையாகக் கொண்டு டீன் ஜார்ஜாரஸ், ஜான் ஹோபர் மற்றும் எரிக் ஹோயர் ஆகியோர் எழுத, ஜான் டர்டெல்டூப் இயக்கிய திரைப்படம் இதுவாகும். இப்படத்தில் ஜேசன் ஸ்டேதம், லீ பிங்கிங்கிங், ரெய்ன் வில்சன், ரூபி ரோஸ், வின்ஸ்டன் சாவ் மற்றும் கிளிஃப் கர்டிஸ் ஆகிய நட்சத்திரங்கள் நடித்துள்ளனர். படத்தில் 75 அடி நீள உடலுள்ள மெகலோடன் சுறா கடற்பகுதியில் மனிதர்களை விரட்டி வேட்டையாடுவதாக காட்டப்பட்டுள்ளது. இப்படம் அமெரிக்க-சீன கூட்டுத் தயாரிப்பில், இரு நாடுகளிலும் 2018 ஆகத்து 10 இல், ரியல் டி 3 டி, டால்பி சினிமா, மற்றும் ஐமேக்ஸ் ஆகியவற்றில் வெளியிடப்பட உள்ளது. இப்படத்தின் தமிழ் மொழியாக்கப்படமானது **தி மெக் ஆழ்கடல் அரக்கன்** என்ற பெயரில் வெளியாக உள்ளது.
# த மெக்

## அனுமானம்

பல கோடி ஆண்டுகளுக்கு முன்னர் பசிபிக் பெருங்கடலை ஆண்டு வந்து தற்பொது அழிந்துவிட்டதாக கருதப்படும் ‘மெகலோடன்’ என்ற 75 அடி நீள உடலைக் கொண்ட சுறா மீண்டும் சீனக் கடற்கரையிலிருந்து சுமார் நூறு மைல்கள் தொலைவில், தட்டுப்படுகிறது. அது பலரை வேட்டையாடும் நிலையில் அதை எதிர்கொள்ளும் ஜோனாஸ் டெய்லர் (ஜேசன் ஸ்டேதம்) என்ற அமெரிக்கக் கடற்படை அதிகாரி தன் குழுவினரைக் காக்க ஈடுபடும் ஆழ்கடல் சாகசங்களே படத்துக்கு அடிப்படையாக உள்ளது.
# த மெக்

## நடிகர்கள்

- ஜோனஸ் டெய்லராக ஜேசன் ஸ்டேதம்
- சுய்ன் ஜாங்காக லி பிங்கிங்
- ஜாக் மோரிசாக ரெயின் வில்சன்
- ஜாக்க்ஸ் ஹெர்ட்டாக ரூபி ரோஸ்
- டாக்டர் மைவே ஜாங்காக வின்ஸ்டன் சாவ்
- ஜேம்ஸ் "மேக்" மேக்ராக்ட்சாக கிளிஃப் கர்டிஸ்
- டி.ஜே.வாக பேஜ் கென்னடி
- செலஸ்டெ சிங்கராக ஜெசிகா மெக்னியே
- தி வாலாக ஓல்ஃபூர் டேர்ரி ஓலஃப்ஸன்
- டாக்டர் ஹெலராக ரொபர்ட் டெய்லர்
- மீயிங்காக ஷிய்யா சோபியா காய்
- டோஷியாக மோஷி ஒக்கா
- டி ஆஞ்சலோவாக ராப் கிபா-வில்லியம்ஸ்
- மார்க்சாக டவாண்டா மரிமோமோ
# த மெக்

## தயாரிப்பு

இந்த புத்தக உரிமையை முதலில் 1997 ஆம் ஆண்டு டிஸ்னியால் வாங்கப்பட்டது, இருப்பினும் 2015 காலகட்டத்தில் உரிமையானது வார்னர் பிரதர்சுக்கு கைமாறியது. அந்த ஆண்டு சூன் மாதத்தில், எலி ரோத்துடன் இயக்கத்துக்கான பேச்சுவார்த்தை நடத்தப்பட்டதாகக் கூறப்பட்டது, இறுதியாக படத்தின் இயக்கமானது ஜோன் டர்டெல்டூப்பிடம் வந்து சேர்ந்தது.  
நியூசிலாந்தின், மேற்கு ஆக்லாண்டில், 2016 அக்டோபர் 13 அன்று படத்தின் முதன்மைப் படப்பிடிப்பு துவங்கியது. 2017 சனவரி 11 அன்று முதன்மைப் படப்பிடிப்பு முடிவடைந்தது.
# த மெக்

## வெளியீடு

த மெக் படமானது சீனாவில் கிராவிட்டி பிக்சர்சாலும்</span> அமெரிக்காவில் வார்னர் புரோசால் 2018 மார்ச் 2இல் வெளியிடப்படவுள்ளதாக இருந்தது. வார்னர் பிரதர்ஸ் பிக்சர்ஸ் மற்றும் சீனாவின் கிராவிட்டி பிக்சர்ஸ் நிறுவனங்கள் சீனாவில் 2018 ஆம் ஆண்டு சீன புத்தாண்டின்போது படத்தை வெளியிடுவதாக தெரிவித்தன. 2018 மார்ச் 2இல் வருவதாக எதிர்பார்க்கப்பட்ட ஆண்டு விடுமுறை நாட்கள் இரண்டு வாரங்களுக்கு முன்னதாக 2018 பெப்ரவரி 16இல் துவங்கியது. இதனால் த மெக் படத்தின் வெளியீடு 2018 ஆகத்து 10க்கு தள்ளிப்போடப்பட்டது. படத்தின் அதிகாரப்பூர்வ முன்னோட்டமானது யூடியூப்பில் 2018 ஏப்ரல் 9, அன்று வெளியிடப்பட்டது.
# கம்பினாசு

**கம்பினாசு** (*Campinas*, , *சமவெளி* அல்லது *புல்வெளி*) பிரேசிலின் தென்கிழக்கு வட்டாரத்தில் சாவோ பாவுலோ மாநிலத்திலுள்ள ஓர் நகராட்சி. 2010 ஆண்டுக் கணக்கெடுப்பின்படி, நகரத்தின் மக்கள்தொகை 1,080,999, இது பிரேசிலின் 14வது மக்கள்தொகை மிக்க நகரமாக விளங்குகின்றது. சாவோ பாவுலோ மாநிலத்தில் மூன்றாவது மக்கள்தொகை மிக்க நகராட்சியாக உள்ளது. பெருநகர் பகுதி, கம்பினாசு பெருநகர வட்டாரம், இருபது நகராட்சிகளை உள்ளடக்கியது; இதன் மக்கள்தொகை 3,656,363. இதன் பரப்பளவு 795,697 சதுர கிலோமீட்டர்கள் (307,220 சதுர மைல்கள்).  
இந்த நகரம் சாவோ பாவுலோ நகரிலிருந்து ஏறத்தாழ 90 கி.மீ. (56 மைல்) தொலைவில் உள்ளது.
# மித்தானி இராச்சியம்

**மித்தானி இராச்சியம்** (கிமு 1475 - 1275) (**Mitanni**) (;
தற்கால வடக்கு சிரியா, மற்றும் தென்கிழக்கு அனதோலியாவின் பிரதேசங்களை கிமு 1475 முதல் கிமு 1275 முடிய ஆண்ட, இந்திய-ஐரோப்பிய மொழிகளில் ஒன்றான உரியன் மொழி பேசியவர்கள் ஆவார். மித்தானி இராச்சியத்தின் தலைநகரம் *வாசுகன்னி* ஆகும்.  
மித்தானியர்கள் இட்டைட்டு பேரரசின் அமோரிட்டு நகரத்தை வீழ்த்தி, மெசொப்பொத்தேமியாவில் மித்தானி இராச்சியத்தை கிமு 1475ல் நிறுவினர்.  
மெசொப்பொத்தேமியாவில் மித்தானியர்கள் பழைய அசிரியப் பேரரசுக்கும், மத்திய அசிரியப் பேரரசுக்கும் இடையே பெரும் வெற்றிடத்தை ஏற்படுத்தி தங்கள் இராச்சியத்தை நிறுவியவர்கள்.  
துவக்கத்தில் எகிப்தின் 18வது வம்ச ஆட்சிக்கும், மித்தானியர்களுக்கும் கடும் பகை இருந்தது. இட்டைட்டுப் பேரரசின் ஆதிக்கத்தால், தங்களை காத்துக் கொள்ள மித்தானியர்களும், எகிப்தியர்களும் உடன்படிக்கை செய்துகொண்டனர்.  
மித்தானியர்கள் யூப்ரடீஸ் - டைகிரீஸ் ஆறுகளுக்கு மேற்புறப் பகுதிகளை கிமு 1475 முதல் 1275 முடிய ஆண்டனர். 1275ல் மித்தானி இராச்சியம் இட்டைடுகள் மற்றும் அசிரியர்களின் தொடர் தாக்குதல்களால் 1275ல் மித்தானி இராச்சியம் வீழ்ச்சியடைந்தது. பின்னர் மத்திய அசிரியப் பேரரசில் மித்தானி ஒரு மாகாணமாக விளங்கியது.
# மித்தானி இராச்சியம்

## மித்தானி இராச்சிய ஆட்சியாளர்கள்

| ஆட்சியாளர்கள் | ஆட்சிக் காலம் | குறிப்புகள் |
| --- | --- | --- |
| கீர்த்தர் | கிமு 1500 |  |
| முதலாம் சுத்தர்னா | கீர்தரின் மகன் |  |
| பரசாதாதர் | கீர்த்தரின் |  |
| சௌசதத்தர் | அசூர் நகரத்தை வெற்றி கொண்டவன் |  |
| முதலாம் ஆர்ததமன் | எகிப்திய பார்வோன்களுடன் உடன்படிக்கை செய்தல் |  |
| இரண்டாம் சௌசதத்தர் | தன் மகள் எகிப்திய பார்வோனுக்கு மணமுடித்தல் |  |
| அர்தசுமாரன் | இரண்டாம் சௌசதத்தரின் மகன் |  |
| துஷ்ராத்தன் | கிமு 1350 |  |
| இரண்டாம் அர்தசுமாரன் | இட்டைட்டுக்களுடன் போர் ஒப்பந்தம் செய்தல் |  |
| மூன்றாம் சுத்தார்னன் |  |  |
| சட்டிவாசன் அல்லது குருதிவாசன் | மித்தானி இராச்சியம், இட்டைட்டு பேரரசின் கீழ் சிற்றரசு ஆதல் |  |
| சத்துவாரன் | அசிரியப் பேரரசில் மித்தானி சிற்றரசு ஆதல் |  |
| வாசசத்தன் | சத்துவாரனின் மகன் |  |
| இரண்டாம் சத்துவாரன் | அசிரியர்கள் மித்தானி இராச்சியத்தை கைப்பற்றும் போது இருந்த இறுதி அரசன் | } |
# மித்தானி இராச்சியம்

## இதனையும் காண்க

- ஹுரியத் மக்கள்
- அக்காடியப் பேரரசு
- இட்டைட்டு பேரரசு
- பண்டைய அசிரியா
- பழைய அசிரியப் பேரரசு
- மத்திய அசிரியப் பேரரசு
- புது அசிரியப் பேரரசு
- புது பாபிலோனியப் பேரரசு
# தமிழ் உயர்கல்வி வரலாறு

**தமிழ் உயர்கல்வி வரலாறு** என்பது முறைசார்ந்த உயர்கல்வியில் தமிழ் இடம்பெற்றதைக் குறிப்பது ஆகும்.
# தமிழ் உயர்கல்வி வரலாறு

## வரலாறு

### தமிழ்ச் சங்கங்களின் முயற்சிகள்

பிரித்தானியர் காலத்தில் முறையான பள்ளிப்படிப்பு உருவாகி அது வளர்வதற்கு முன்பு தமிழகத்தில் திண்ணைப் பள்ளிக்கூடங்கள் வழியாகவே தமிழ் கற்பிக்கப்பட்டது. மேற்கொண்டு தமிழை ஆழமாக படிக்கவேண்டுமானால் கவிராயர்களிடம் மாணாக்கராக சேர்ந்தே கற்கவேண்டி இருந்தது. அதற்காக கவிராயர்கள் உள்ள ஊருக்குச் சென்று அவர்களுடன் ஆண்டுக் கணக்கில் தங்கி தமிழ் கற்கும் சூழல் இருந்தது. தமிழ்நாட்டுக்கு முறையான பள்ளிப் படிப்பானது 1831இல் பிரித்தானியர் ஆட்சிக் காலத்தில் அறிமுகமானது. அப்போது பள்ளியில் தமிழ் கற்பிக்க தேவைப்பட்ட ஆசிரியர்களுக்கு கவிராயர்கள் அளிக்கும் சான்றைக் கொண்டு நியமிக்கப்பட்டனர். காரணம் தமிழைக் கற்பிக்க முறையான கல்லூரிப் படிப்பும், கல்லூரிச் சான்றுகளும் இல்லாத நிலையே அப்போது நிலவியது ஆகும்.  
1901 செப்டம்பர் 14 இல் மதுரைத் தமிழ்ச் சங்கம் துவக்கப்பட்டபிறகு தமிழ்ப் புலவருக்கான பண்டிதத் தேர்வை அச்சங்கம் முதலில் தொடங்கியது. அதில் *பிரவேசம்*, *பாலபண்டிதம்*, *பண்டிதம்* என்னும் மூன்று தேர்வுகள் நடத்தப்பட்டு பட்டங்கள் வழங்கப்பட்டன. இதற்கடுத்து திருநெல்வேலியில் தொடங்கப்பட்ட தென்னிந்தியத் தமிழ்ச் சங்கம் தமிழ்ப்புலவர் தேர்வை நடத்தத் தொடங்கியது. இந்தச் சங்கம் *சங்க நூற் சிறப்புப் புலவர்*, *கப்பியச் சிறப்புப் புலவர்*, *சமய நூற் சிறப்புப் புலவர்*, *நீதி நூற் சிறப்புப் புலவர்* என்னும் நான்குவகை சிறப்புப் புலவர் தேர்வுகளை நடத்தியது. இந்த இரண்டு இடங்களிலும் தேர்வுக்கு வருபவர்கள் நூல்பட்டியலைப் பெற்று அவர்கள் தங்கள் சொந்த முயற்சியிலேயே படிக்கவேண்டிய சூழல் நிலவியது. இவை கல்லூரி, வகுப்பறை போன்ற ஏற்பாடுகளைச் சொய்து கொள்ளாமல் தேர்ச்சியை மதிப்பிட்டு பட்டம் தரும் பணியை மட்டும் செய்தன. இதனால் இவை நடத்திய தேர்வுகளும் தந்த பட்டங்களும் பல்கலைக்கழக ஏற்பு பெறாதவையாக இருந்தன.
# தமிழ் உயர்கல்வி வரலாறு

## வரலாறு

### கலப்புப்பாடம்

சென்னைப் பல்கலைக்கழகம் தமிழ்ப் புலமைக்கான வித்துவான் தேர்வை 1910இல் நடத்தத் தொடங்கியது. அங்கு தமிழும் சமசுகிருதமும் கலந்த மூவகைப் பாடத்திட்டங்கள் கடைபிடிக்கப்பட்டன. வித்துவான் (2அ, 2ஆ, 2இ) என மூன்றுவிதமான பட்டங்கள் தரப்பட்டன. தமிழ் மட்டும் கற்பிக்கப்படும் சூழல் எந்தக் கல்லூரியிலும், இல்லாத நிலையே இருந்தது.
# தமிழ் உயர்கல்வி வரலாறு

## வரலாறு

### தனித்தமிழ்க் கல்வி

அச்சமயம் திருவையாறு அரசர் கல்லூரியில் சென்னைப் பல்கலைக் கழகம் மேற்குறிப்பிட்டவிதமான சமசுகிருதத்துக்கு முக்கியத்துவம் அளிக்கும் வித்வான் படிப்பைத் துவக்கியது. இந்தக் கல்லூரி மாவட்டக் கழகத்தின் கட்டுப்பாட்டில் இருந்துவந்தது. இந்நிலையில் 1923இல் மாவட்டக் கழகத் தலைவராக நீதிக்கட்சித் தலைவர் ஏ. டி. பன்னீர் செல்வம் பொறுப்புக்கு வந்தார். அவரின் நிர்வாகத்தின்கீழ் திருவையாறு கல்லூரி வந்தது. இதன்பிறகு திருவையாறு கல்லூரியில் தனித்தமிழ் படிப்பைத் துவக்க வேண்டுமென்ற முனைப்பில் பல தடைகளைத் தாண்டி, முதன்முதலில் தனித்தமிழ் படிப்பானது வித்வான் (2ஈ) என்ற பெயரில் அளிக்கப்பட்டது. இந்தப் பட்டம் 1972இல் தமிழ் புலவர் என மாற்றம்பெற்றது.
# தவாங் மடாலயம்

**தவாங் மடாலயம்** (*Tawang Monastery*)என்பது இந்திய ஒன்றியத்தின்,அருணாச்சலப் பிரதேசத்தின், தவாங் மாவட்டத்தின், தவாங் நகரில் உள்ள ஒரு பௌத்த மடாலயமாகும். இந்த பௌத்தமடாலயமானது இந்தியாவிலேயே மிகப் பெரியது. உலகின்மிகப்பெரியபௌத்தமடாலயமான திபெத்தின்லாசாவில்பொட்டலா அரண்மனை மடாலயத்துக்கு அடுத்து இரண்டாவது பெரிய மடாலயம் ஆகும்.இதுதவாங் ஆற்றின் பள்ளத்தாக்கில்,இதேபெயரிலானசிறியநகருக்குஅருகில், அருணாச்சலப் பிரதேசத்தின் வடமேற்குப் பகுதியில், திபெத்திய மற்றும் பூட்டான் எல்லைகளுக்கு அருகாமையில் உள்ளது.  
தவாங் மடாலயமானது திபெத்தியில் **கோல்டன் நாம்கே லாட்ஸே** என அழைக்கப்படுகிறது., இது "விண்ணுலகின் சொர்க்கம்"என மொழிபெயர்க்கப்படுகிறது.இதை 5வது தலாய் லாமாவின் விருப்பத்திற்கு இணங்க. மெரிக் லாமா1680-1681இல் நிறுவினார். இது மகாயான பௌத்த மதத்தின் கெலுக் பாடசாலைக்கு சொந்தமானது, மேலும் பிரித்தானிய ஆட்சிக் காலத்திலும் லாசாவின் டிரெபங் மடாலயத்தில்சமய உறவுதொடர்ந்து இருந்துவந்தது.  
மடாலயம் மூன்றடு உயரப்பிரிவுகளாக உள்ளது. இது 925 அடி (282 மீ) நீளமதிற்சுவரால்சூழப்பட்டுள்ளது.இந்தவளாகத்தில் 65 குடியிருப்பு கட்டிடங்கள் உள்ளன.மடாலய நூலகத்தில்பழங்காலத்திய மதிப்புமிக்கசமயநூல்கள்உள்ளன.
# தவாங் மடாலயம்

## அமைவிடம்

இந்தமடாலயமானது மலைஉச்சிக்கு அருகில் சுமார் 10,000 அடி உயரத்தில், பனி-மூடிய மலைகள் மற்றும் ஊசியிலையுள்ள காடுகளோடு தவாங் ஆற்றுப் பள்ளத்தாக்கிலிருந்துகாட்சியளிக்கிறது. அதன் தெற்கு மற்றும் மேற்குப்பகுதிகளின் ஓரத்தில், நீரோடைகளால் உருவான செங்குத்தான பள்ளத்தாக்குகளோடு, வடக்கில் ஒரு கிளைக்குன்றும், கிழக்கில் ஒரு சரிவானதரைப் பாதையையும்கொண்டுள்ளது. மடாலயத்தின் பெயரைக்கொண்டஅருகில்உள்ள தவாங்நகரானது, சாலை,தொடர்வண்டி,வானூர்தி சேவைகள் மூலமாக நன்கு இணைக்கப்பட்டுள்ளது.அருகிலுள்ளதொடருந்து நிலையம் 280 கி.மீ (170 மைல்) தொலைவில்உள்ளபாலுக் பாங்தொடருந்துநிலையம்ஆகும்.350 கிலோமீட்டர் தொலைவில் உள்ள தேஜ்பூர் விமான நிலையம் அருகில் உள்ள விமான நிலையம் ஆகும்.